### | | | | --- | --- | | | | | --- | | **Byråd** 24. september 2019 Sagsnr. 710-2019-22672 Dok.nr. 710-2019-193672 Maja Danielsen | | 152.                Udkast til lokalaftale for lærere og børnehaveklasseledere i [adresse] - Åbent

###

|  |  |
| --- | --- |
| Tidl. politisk behandling | BY, 28.05.19, pkt. 77 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til ”Udkast til
lokalaftale for lærere og børnehaveklasseledere i [adresse]”.

Byrådet besluttede 28. maj 2019, at Børn og Skole skulle
indbyde Favrskov Lærerforening til forhandling med henblik på at opnå enighed
om en lokalaftale for lærere og børnehaveklasseledere. Det blev desuden
besluttet, at forhandlingerne skulle tage udgangspunkt i indholdet i den
eksisterende ”Fælles forståelse af tilrettelæggelse af arbejdstid” og den
forhåndsaftale, der hidtil har været rammesættende for samarbejdet.

Byrådet besluttede endvidere, at parterne i forhandlingerne
skulle drøfte følgende:

·
”Rammerne for arbejdet med inklusionsopgaven - herunder
mulighederne for at anvende resurserne til co-teaching optimalt.

·
Forbedrede vilkår for nyuddannede lærere. Herunder en lavere
timenorm samt etablering af en mentorordning med henblik på at sikre
systematisk faglig og pædagogisk sparring fra en erfaren kollega.

·
Hvordan der skabes mere plads til kerneopgaven, som er
undervisningens bidrag til elevernes læring og faglige udvikling, frem for
administration, møder og andre aktiviteter, der ikke genererer egentlig værdi.”

Byrådet besluttede tillige, at lokalaftalen som udgangspunkt
skal holdes inden for de eksisterende økonomiske rammer for folkeskolerne i
Favrskov Kommune.

Børn og Skole og Favrskov Lærerforening har på ovenstående
baggrund udarbejdet vedlagte bilag ”Udkast til lokalaftale for lærere og
børnehaveklasseledere i [adresse]”. Aftaleudkastet er tiltrådt af
Favrskov Lærerforening.

Følgende indgår i aftalen:

·
Aftalen rammesætter lokale processer og arbejdsgange, der skal
være med til at styrke elevernes trivsel og inklusion, herunder muligheden for
forløb med co-teaching. Parterne er enige om, at inklusion er en af de største
udfordringer for folkeskolen jf. en dialogrunde på skolerne vinteren 2018/19.

·
Aftalen prioriterer ressourcer til nyuddannede lærere og
børnehaveklasseledere, herunder at en nyuddannet lærer reduceres 0,75
undervisningstime om ugen i forhold til en medarbejder med omtrent samme
opgaveportefølje. Hertil kommer en toårig mentorordning og årlige fælles
arrangementer for nyuddannede.

·
Aftalen prioriterer, at ledelsen på den enkelte skole skal
tilstræbe, at timer til undervisning ud over et gennemsnit på 750
undervisningstimer pr. lærer pr. skoleår og 805 undervisningstimer pr.
børnehaveklasseleder pr. skoleår primært planlægges som fx to-lærertimer,
ressourcetimer, holdtimer, vejledning, vikartimer, elevsamtaler, lejrskoler
eller anden undervisning, som har en mindre forberedelsesgrad.

Desuden er bilaget ”Idékatalog” vedlagt til brug for den
videre proces på skolerne, ligesom det indgår som bilag til aftalen.
Idékataloget er udarbejdet på baggrund af et dialogmøde på hver enkelt skole
mellem formanden for Favrskov Lærerforening, Favrskov Kommunes skolechef, medarbejdere
og ledere i vinteren 2018/19. Det indeholder gode eksempler på lokale løsninger
af organiseringen, der blandt andet bidrager til at skabe mere tid til kerneopgaven.

**VURDERING**

Børn og Skole indstiller, at Byrådet tager stilling til, om
Favrskov Kommune skal indgå lokalaftale med Favrskov Lærerforening.

Børn og Skole vurderer, at aftalen kan udmøntes inden for den
eksisterende økonomiske ramme. Det vil dog forudsætte, at der gennemføres
effektiviseringer lokalt på skolerne jf. afsnittet om økonomi nedenfor. Børn og
Skole gør opmærksom på, at skolerne løbende har arbejdet med effektiviseringer,
aktuelt eksempelvis i form af projektet ”Nye veje til forbedringer”.

Børn og Skole finder det afgørende, at der på ny tages
stilling til aftalen i forbindelse med de evt. ændrede vilkår i forlængelse af
Lærerkommissionens arbejde og efterfølgende indgåelse af ny overenskomst i 2021.

Ivan Lind er en uafhængig undersøgelseskommission,
der skal afdække og komme med forslag og anbefalinger i forhold til arbejdstid
og øvrige initiativer med det formål at skabe størst mulig kvalitet i
undervisningen, understøtte et godt arbejdsmiljø og styrke den professionelle
kapital.

Kommissionen er nedsat efter aftale mellem KL og LC ved
overenskomstforhandlingerne i foråret 2018. Kommissionens arbejde skal være
afsluttet ved udgangen af 2019. Derefter skal der føres forhandlinger mellem KL
og LC om en arbejdstidsaftale for lærerne.

Kommissionens anbefalinger vil forventeligt få betydning for
forhandlingerne vedrørende overenskomstperioden gældende fra 2021. Da det kan medføre
en række ændrede vilkår for skolerne, foreslår Børn og Skole, at Byrådet i
foråret 2021 tager stilling til, om aftalen skal videreføres, revideres eller
opsiges.

Børn og Skole bemærker, at aftalen henviser til rammerne i
byrådsbeslutningen om ”Læring, trivsel og samarbejde – folkeskolereformen i
Favrskov Kommune” fra 25. februar 2014. Da der siden er sket en række ændringer
i blandt andet lovgrundlaget, foreslår Børn og Skole, at der iværksættes en
revision af ”Læring, trivsel og samarbejde – folkeskolereformen i [adresse]
Kommune” med henblik på politisk stillingtagen hertil i 1. halvår af 2020.

**ØKONOMI**

Aftalen udmøntes inden for den eksisterende økonomiske
ramme. Aftaleelementerne angående børnehaveklasselederes undervisningstid,
nyuddannedes vilkår samt en række dialogaktiviteter vil betyde, at der skal
foretages lokale omprioriteringer for at imødekomme aftalen. Omfanget af den
lokale omprioritering vil afhænge af de aktuelle lokale forhold vedrørende
arbejdstidstilrettelæggelse.

Det skønnes, at aftalen forudsætter omprioritering af tid
svarende til ca. 250.000 kr. årligt samlet for kommunens 13 skoler. Omprioriteringen
vil dermed forudsætte en effektivisering af tidsforbruget inden for skolens
øvrige opgaver.

Det bemærkes, at der i forbindelse med Budget 2020-23 er
fremsat et administrativt udvidelsesforslag vedrørende forbedrede vilkår for
nyuddannede lærere og pædagoger i skolen (U-301).

**INDSTILLING**

Direktøren for Børn og Skole indstiller til Byrådet:

1.
At der tages stilling til indgåelse af lokalaftalen.

2.
At der i foråret 2021 tages stilling
til, om lokalaftalen skal videreføres,
revideres eller opsiges.

3.
At ”Læring, trivsel og samarbejde –
folkeskolereformen i [adresse]” revideres i 1. halvår 2020.

**BESLUTNING**

***Børne- og Skoleudvalget, 5. september 2019:***

Fraværende:Ingen

Indstilles godkendt.

I forhold til indstillingens punkt 3 forelægges Børne- og
Skoleudvalget en plan for indhold og proces i forbindelse med revideringen af
"Læring, trivsel og samarbejde - folkeskolereformen i [adresse]
Kommune".

***Økonomiudvalget, 17. september 2019:***

Fraværende:Ingen

Ad 1 Det indstilles, at aftalen godkendes.

Ad 2 og 3 indstilles godkendt.

**Bilag**

|  |  |
| --- | --- |
| Lokalaftale - endelig version inkl. underskrifter | 710-2019-197745 |
| Idékatalog | 710-2019-169717 |